Hari Jaku Tangkai Mengandai Antarabansa

Hari Jaku Tangkai Mengandai Antarabansa iya nya pengerami ninting taun di serata dunya ti diatur kena 21 Februari dikena ngangkatka penyedar pasal penyelai jaku enggau budaya sereta dikena ngangkatka mayuh macham jaku. Keterubah iya dipadahka UNESCO kena 17 November 1999, iya diaku Gerempung Bansa-Bansa Beserakup enggau rasmi lalu penerima resolusyen PBB 56/262 dalam taun 2002.

Hari Jaku Tangkai Mengandai nyadi sebagi ari inisiatif ti lebih luas "kena ngelakuka pengawa ngintu sereta nyaga semua jaku ti dikena mensia di dunya tu" baka ti diterima Gempuru Besai GBB kena 16 Mei 2007 dalam resolusyen PBB 61/266, ti mega numbuhka taun 2008 nyadi Taun Jaku Antarabansa. Penemu ngintu Hari Jaku Tangkai Mengandai Antarabansa nya inisiatif ari menua Bangladesh.

Di Bangladesh,  nya hari ulang taun ke alai orang Bengali ari provinsi Pakistan maya nya, Bengal Timur (ke diatu nyadi menua meredeka Bangladesh) beperang ngambika jaku Bengali sida diaku nyadi jaku rasmi nengeri tengah lalu ukai nyadi jaku provinsi. Iya mega diperatika bansa Bengali India ari nengeri India Bengal Barat, Assam, Jharkhand, Tripura, enggau kandang menua serakup Pulau Andaman enggau Nicobar.

 Galeri 

 Kereban sanding 

 Laman web ke bukai 


 UNESCO homepage for International Mother Language Day
 United Nations homepage for IMLD